इंदौर / 30 अप्रैल तक कर्फ्यू का मैसेज सोशल मीडिया पर वायरल, कलेक्टर ने कहा- फेक मैसेज, पुलिस जांच करेगी – DG News
इंदौर में कोरोनावायरस के नए मरीज मिलने पर कर्फ्यू को सख्त कर दिया गया है।
कोरोनावायरस का संक्रमण रोकने के लिए इंदौर में लगा है सख्त कर्फ्यू
रविवार को आई रिपोर्ट में इंदौर में कारोनावायरस के मरीजों की संख्या 135 हो गई है
कोरोनावायरस को देखते हुए इंदौर में 30 अप्रैल तक कर्फ्यू जारी रखने से संबंधित एक मैसेज इंदौर कलेक्टर के नाम से सोशल मीडिया परवायरल हो रहा है। इस संबंध में कलेक्टर मनीष सिंह ने मैसेज को फेक बताया। उन्होंनेकहा कि फेक मैसेज को लेकर पुलिस से शिकायत की गई है। इंदौर में 14 अप्रैल तक कर्फ्यू है।भविष्य काे लेकर स्थिति देखकर निर्णय लिया जाएगा।
सोमवार को सोशल मीडिया पर एक मैसेज तेजी से वायरल हुआ जिसमें कहा गया था कि इंदौर कलेक्टर मनीष सिंह ने देश के कैबिनेट सचिव से वीसी करने के तत्पश्चात इंदौर में 30 अप्रैल तक कर्फ्यू जारी रखने के आदेश दिए है। मैसेज वायरल हाेने के बाद जब मीडिया ने कलेक्टर से इस मैसेज की सच्चाई जानी तो उन्होंने मैसेज को फेक बताया। कलेक्टर ने कहा कि इस फेक न्यूज को जारी करने वाले के खिलाफ आईटी एक्ट के तहत कार्रवाई की जाएगी।
कलेक्टर ने कहा कि वर्तमान में जारी कर्फ्यू में सख्ती रहेगी और घर से बाहर निकलने वालों के खिलाफ पुलिस कठोर कार्रवाई करेगी। इसके साथ ही सोशल मीडिया पर कोरोनावायरस को लेकर भ्रामक जानकारी प्रसारित करने वालों के खिलाफ भी कठोर कार्रवाई की जाएगी। वाट्सएप के किसी ग्रप पर कोई गलत जानकारी डाली जाती है तो डालने वाले के साथ ही उस ग्रुप के एडमिन को भी दोषी माना जाएगा।
Previous Post: राजस्थान: लॉकडाउन का 12वां दिन / एक दिन में 60 नए मामले सामने आए, इसमें 39 जयपुर के; संक्रमण से 82 साल के बुजुर्ग की मौत
Next Post: जोधपुर / एमडीएम अस्पताल से भाग निकला कोरोना संदिग्ध व्यक्ति, तलाश में जुटी पुलिस